Irene Rigau creu que el PSOE donarà suport a les esmenes aprovades ahir

Wed, 29 May 2013 08:30:00 +0200

Manel Fuentes entrevista la consellera d'Ensenyament l'endemà de la cimera per fer un front comú contra la llei Wert. Segons Rigau, el PSOE donarà suport a les esmenes conjuntes pactades ahir per tots els partits catalans, és a dir: que la Generalitat continuï definint el 45% dels continguts curriculars, que no es toqui la immersió lingüística, que no se separi els alumnes a tercer d'ESO en funció de si faran formació professional o batxillerat, i, finalment, que l'Estat no faci revàlides i la Generalitat controli les avaluacions. Rigau ha assegurat que, en cas que la LOMCE tirés endavant, recorrerien al Constitucional.